open-index/open-wikipedia-markdown huggingface dataset:
Scholen (Gemeen Ne’enkarken)

Op de **Scholen** () is en Oort, de twüschen de Gemenen Neenkarken un Oterndörp (Samtgemeen Land Hadeln) in’n Landkreis Cuxhoben, Neddersassen, opdeelt is.

## Geografie

De Oort liggt an de Mehm in Land Hadeln un in de Masch von de Ünnerelv.

De Naveröörd sünd Oterndörp un Wellingsbüttel in’n Noorden, dat Oosterenn Oterndörp in’n Noordoosten, Oosterbrook in’n Oosten, Pehmworth in’n Süden, Neenkarken un Brüünhemm in’n Süüdwesten un Katthusen in’n Westen.

## Historie

### Verwaltungsgeschicht

De Oort hett vör 1852 to dat Kaspelsgericht Oosterenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort hett bet 1929 to de Gemeen Oosterenn-Oterndörp tohöört. As düsse Gemeen 1929 oplööst worrn is, is en Deel von Scholen an de Stadt Oterndörp kamen, de süden Deel aver mit Brüünhemm un Pehmworth an de Gemeen Neenkarken.

### Inwahnertall

### Religion

Scholen is evangeelsch-luthersch präägt un höört to dat Kaspel von de Severus-Kark in Oterndörp.

För de Kathoolschen is de Hillig-Krüüz-Kark in Oterndörp tostännig.

## Weertschop un Infrastruktur

För de beiden Delen von Scholen sünd de freewilligen Füürwehrn Neenkarken un Oterndörp mit tostännig.

### Verkehr

Dör Scholen löppt de Kreisstraat 16, de in’n Noordwesten an de Bundsstraat 73 ran un wieder na Oterndörp geiht un in’n Süüdoosten över Oosterbrook na Bülkau an de Landsstraat 144. Von de K&nbsp;16 geiht in’n Süüdwesten de K&nbsp;15 af, de na Neenkarken an de L&nbsp;117 föhrt. De L&nbsp;117 föhrt in’n Süden na Helmworth, Steenau un Beers. De B&nbsp;73 löppt in’n Westen över Olenbrook na Cuxhoben un in’n Süüdoosten över Neehuus, Kumbarg un Hemmoor na Stood.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 15 Kilometer in’n Noordwesten von Scholen an de B&nbsp;73.

De nächste Bahnhoff is knapp dree Kilometer wied weg in’n Noordwesten de Bahnhoff Oterndörp an de Nedderelvbahn von Cuxhoben na Hamborg.

## Lüüd

De plattdüütsche Schrieversche Elsbeth Allers hett von 1950 bet to ehren Dood 2007 in Scholen leevt.

## Footnoten
Katthusen

**Katthusen** () is en Hoff in de Gemeen Oterndörp (Samtgemeen Land Hadeln) in’n Landkreis Cuxhoben, Neddersassen.

In’n Süden von’n Hoff Katthusen in de Gemeen Neenkarken liggt de Oortsdeel Katthüserdeel, de sien Naam von’n Hoff kregen hett. Düsse Oortsdeel warrt ok fakener eenfach blots Katthusen nöömt.

## Geografie

De Oort liggt in Land Hadeln in de Masch von de Ünnerelv. Dat Water ut dat Rebeed flütt över Gravens na de Mehm.

De Naveröörd sünd Oterndörp in’n Noorden, Scholen in’n Oosten, Brüünhemm un Neenkarken in’n Süüdoosten, Höden un Höörfelln in’n Süden, Dellnwort in’n Süüdwesten, Süderwisch in’n Westen un Aßel in’n Noordwesten.

## Historie

### Verwaltungsgeschicht

De Oort hett vör 1852 to dat Kaspelsgericht Westerenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort hett bet 1929 to de Gemeen Westerenn-Oterndörp tohöört. As düsse Gemeen 1929 oplööst worrn is, is de Hoff an de Stadt Oterndörp kamen.

### Inwahnertall

### Religion

Katthusen is evangeelsch-luthersch präägt un höört to dat Kaspel von de Severus-Kark in Oterndörp.

För de Kathoolschen is de Hillig-Krüüz-Kark in Oterndörp tostännig.

## Weertschop un Infrastruktur

För Katthusen is de freewillige Füürwehr Oterndörp mit tostännig.

### Verkehr

Katthusen liggt an en Siedenstraat von de Landsstraat 118, de in’n Süüdwesten över de Lee, Oosterwannen un Westerwannen na Niewohl un Debst geiht un in’n Noorden na de Bundsstraat 73 un na Oterndörp. De B&nbsp;73 föhrt in’n Noordwesten över Olenbrook na Cuxhoben un in’n Süüdoosten över Neehuus, Kumbarg un Hemmoor na Stood.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 14 Kilometer in’n Noordwesten von Katthusen an de B&nbsp;73.

De nächste Bahnhoff is so bi twee Kilometer wied weg in’n Noorden de Bahnhoff Oterndörp an de Nedderelvbahn von Cuxhoben na Hamborg.

## Footnoten
Hans-Jürgen Wächter

**Hans-Jürgen Wächter** (* 16. Oktober 1946 in Daulsen) is en düütschen Politiker von de SPD.

Wächter is 1946 in Daulsen boren un hett dor de eersten twölv Johr von sien Leven leevt. 1958 is de Familie na Uphusen tagen. Na de Volksschool hett he en Lehr as Drucker maakt un as Drucker arbeidt bet he en egen Schrievworenladen in Uphusen opmaakt hett. Blangenbi hett he en Studium op Lehramt an Beroopscholen maakt. In’n Hauptberoop harr he von 2004 bet to sien Rohstand 2012 as Viez dat Leid von de Berooplichen Scholen in’n Enkelthannel in Bremen.

He weer von 1972 bet 2016 Liddmaat in’n Stadtraad von de Gemeen Achem un von 1981 bet 2016 Liddmaat in’n Kreisdag von’n Landkreis Veern. In de Stadt Achem weer he von 1976 bet 1982 un von 1999 bet 2006 Viez-Börgermeester un in’n Kreisdag von 1986 bet 1999 Vörsitter von de SPD-Frakschoon.

Nadem sien Vörgänger Christoph Rippich hauptamtlichen Börgermeester von Achem worrn is, hett Wächter 1999 dat Amt as Landraad von’n Landkreis Veern övernahmen. He weer bet to’n 30. September 2005 de letzte ehrenamtliche Landraad. Na em hett Peter Bohlmann dat Amt as Landraad hauptamtlich övernahmen.

As 2006 Christoph Rippich as Börgermeester von Achem ophöört hett, weer Wächter Kannedaat as sien Nafolger, kunn sik aver nich gegen Uwe Kellner dörsetten.

Wächter leevt in Uphusen un is dor ok Vörsitter von’n Oortsutschuss. He weer ok in’n Verwaltungsraad von de Kreisspoorkass Veern.

2017 hett Wächter dat Bundsverdeenstkrüüz an’t Band kregen.

## Footnoten
Holte

**Holte** betekent

* Holte, Oort in de Gemeen Bistrup in’n Landkreis Ossenbrügge, Neddersassen,
* Holte, Stadtdeel von de Stadt Düörpm, Noordrhien-Westfalen,
* Holte, Oort in de Gemeen Halver in’n Märkschen Kreis, Noordrhien-Westfalen,
* Holte, Oort in de Gemeen Rhauderfehn in’n Landkreis Leer, Neddersassen,
* Holte, Oort in de Gemeen Wietzen in’n Landkreis Neenborg, Neddersassen,
* Holte, Oort in de Gemeen Wipperfürth in’n Oberbergschen Kreis, Noordrhien-Westfalen,
* Holte-Lastrup, Oort in de Gemeen Löhn in’n Landkreis Eemsland, Neddersassen,
* Holte, Oort in de Gemeen Geeste in’n Landkreis Eemsland, Neddersassen,
* Holte, Oort in de Kommun Rudersdal in Däänmark,
* Vorm Holte, Oort in de Gemeen Radevormwald in’n Oberbergschen Kreis, Noordrhien-Westfalen,
* Slott Holte, Oort in de Gemeen Slott Holte-Stoukenbrouk in’n Kreis Patterbuorn, Noordrhien-Westfalen.

Dat is ok de hoochdüütsche Naam von

* en Reeg Öörd, de op Platt Holt heten doot.

**Holte** is de Familiennaam von

* Alfons Holte (1923–2013), düütschen Sänger,
* Beatrix von Holte (üm 1250–1327), düütsche Förstäbtissin,
* Burchard von Holte († 1118), düütschen Bischop,
* Geir Holte (* 1959), noorweegschen Skilanglöper,
* Hardy Holte (* 1957), düütschen Schriever un Psycholoog,
* Hermann I. von Holte († 1253), düütschen Abt,
,
* Ludolf von Holte († 1247), düütschen Bischop,
* Tor Håkon Holte (* 1958), noorweegschen Skilanglöper,
* Wetle Holte (* 1973), noorweegschen Musiker,
* Wigbold von Holte († 1304), düütschen Arzbischop,
.

Kiek ok bi: Holthe.
Wens

**Wens** betekent

* Wens, Oort in’n gemeenfre’en Bezirk Oosterheid in’n Landkreis Heidkreis, Neddersassen,
* Wens, Oort in de Gemeen Heeßel in’n Landkreis Rodenborg, Neddersassen,
* *[[Monsieur Wens]]*, belgischen Comic.
Abel Dufrane

**Abel Dufrane** (* 8. Mai 1880 in Frameries; † 29. Dezember 1960 in Mons) weer en belgisch Entomoloog mit dat Spezialrebeet Bottervagels.

Dufrane hett insbesünnere de Bottervagels vun den Kiwusee in Zentraalafrika utforscht. He weer Liddmaat vun den königlich belgischen entomologischen Vereenigung. 

## Warken
*Dufrane, A. 1929,  Variation chez Papilio (S.S.) antimachus Drury. L*ambillionea* 29:138-139.   
*Dufrane, A. 1933 Quelques Rhopaloceres. *Lambillionea* 33:164-166.   
*Dufrane, A.  1936 Sur quelques espèces du genre Papilio. *Lambillionea* 36:40-42.   
*Dufrane, A.  1939  Lepidopteres du Kivu. *Bulletin et Annales de la Société Royale Entomologique de Belgique* 79:405-408.   
*Dufrane, A. 1940 Lepidopteres du Kivu (2e note) (1). *Bulletin et Annales de la Société Royale Entomologique de Belgique* 80:129-134.   
*Dufrane, A. 1945 Lepidopteres du Kivu (3e note) (1). *Bulletin et Annales de la Société Royale Entomologique de Belgique* 81:90-143.   
* 1946 Papilionidae. *Bulletin et Annales de la Société Royale Entomologique de Belgique* 82:101-122.   
*Dufrane, A.1947 Pieridae. *Bulletin et Annales de la Société Royale Entomologique de Belgique* 83:46-73.   
*Dufrane, A. 1948  Lepidopteres du Kivu. Quatrieme Note (1). *Bulletin et Annales de la Société Royale Entomologique de Belgique* 84:160-168.    
*Dufrane, A. 1948  A propos de Danaus (Limnas Hbn) chrysippus L. (Lep. Danaidae). *Miscellania Entomologica* 45:49-51.   
*Dufrane, A.  1948 Note sur les Danaidae. *Bulletin Mensuel de la Société Linneenne de Lyon* 17:192-194.   
*Dufrane, A.  1948 Lepidopteres du Kivu (4e note). *Bulletin et Annales de la Société Royale Entomologique de Belgique* 84:160-168.   
*Dufrane, A.  1953 Lepidopteres du Kivu (5e note). *Bulletin et Annales de la Société Royale Entomologique de Belgique* 89:41-57.   
*Dufrane, A.  1954 A propos de Syntarucus pulchra Murray (Lep. Lyc.). Bulletin et Annales de la Société Royale Entomologique de Belgique 90:66-68.   
*Dufrane, A. 1954 Sur quelques Lycaenidae d’Afrique. *Bulletin et Annales de la Société Royale Entomologique de Belgique* 90:282-286.

## Borns
*Berger, L. A., Nahroop 1960 *Lambillionea. Rev. bimestr.*, Brüssel 60 : 73-74		
*Pierard, C., Nahroop 1961*Bull. & Ann. Soc. R. Ent. Belgique, Brüssel* 97 : 72-89, Portrait
Holsterhusen

**Holsterhusen** betekent

* Holsterhusen, Oort in de Gemeen Essen, Noordrhien-Westfalen,
* Holsterhusen, Oort in de Gemeen Herne, Noordrhien-Westfalen,
* Holsterhusen, Oort in de Gemeen Dössen in’n Kreis Riäkelhusen, Noordrhien-Westfalen.
Westerwisch

**Westerwisch** betekent

* Westerwisch, Oort in de Gemeen Cuxhoben in’n Landkreis Cuxhoben, Neddersassen,
* Westerwisch, Oort in de Gemeen Oterndörp in’n Landkreis Cuxhoben, Neddersassen,
* Westerwisch, Oort in de Gemeen Thänhusen in’n Landkreis Veern, Neddersassen.
Dellnwort

**Dellnwort** () is en lütten Oort in de Gemeen Neenkarken (Samtgemeen Land Hadeln) in’n Landkreis Cuxhoben, Neddersassen.

De Hoff Döscher in’n Oostergehrendeel von de Lee tellt ok to Dellnwort.

## Geografie

De Oort liggt in Land Hadeln in de Masch von de Ünnerelv. Dat Water ut dat Rebeed flütt över de Dellnworter Waterlöös na de Mehm hen af.

De Naveröörd sünd Süderwisch un Smeelweg in’n Noorden, Oterndörp un de Hoff Katthusen in’n Noordoosten, Katthüserdeel in’n Oosten, Höden, Neenkarken un Höörfelln in’n Süüdoosten, de Lee in’n Süüdwesten, dat Oosterenn von de Worth in’n Westen un dat Oosterenn von Olenbrook in’n Noordwesten.

## Historie

De Oort kummt 1139 as *Turneworthe* toeerst in de Oorkunnen vör. Dellnwort weer över lange Tied en Deelgericht von dat Patrimonialgericht von Good Wellingsbüttel.

### Verwaltungsgeschicht

De Oort hett vör 1852 to dat Kaspelsgericht Neenkarken in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort höört al von öllers bi de Gemeen Neenkarken mit bi.

### Inwahnertall

### Religion

Dellnwort is evangeelsch-luthersch präägt un höört to dat Kaspel von de Marien-Kark in Neenkarken.

För de Kathoolschen is de Hillig-Krüüz-Kark in Oterndörp tostännig.

## Weertschop un Infrastruktur

För Dellnwort is de freewillige Füürwehr Neenkarken mit tostännig.

### Verkehr

Dör Dellnwort löppt de Kreisstraat 9, de in’n Westen na de Worth geiht un in’n Oosten an de Landsstraat 118 ran. Von de K&nbsp;9 geiht na Noorden de K&nbsp;11 af, de an de Bundsstraat 73 ran föhrt. De B&nbsp;73 löppt in’n Noordwesten över Olenbrook na Cuxhoben un in’n Süüdoosten över Oterndörp, Neehuus, Kumbarg un Hemmoor na Stood. De L&nbsp;118 föhrt in’n Noorden na Oterndörp un in’n Süüdwesten över de Lee, Oosterwannen, Westerwannen un Niewohl na Debst.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so twölv Kilometer in’n Noordwesten von Dellnwort an de B&nbsp;73.

De nächste Bahnhoff is so bi fiev Kilometer wied weg in’n Noordoosten de Bahnhoff Oterndörp an de Nedderelvbahn von Cuxhoben na Hamborg.

### Scholen

De Kinner ut Dellnwort gaht na de Hinnerk-Willem-Kopp-School in Neenkarken. Dor sünd se ok  fröher al jümmer na de Volksschool hengahn.

## Literatur

* Martin Lenz: *Das Patrimonialgericht Wellingbüttel und das Teilgericht Dörringworth.* Dokterarbeid, Göttingen 1963

## Footnoten
Pehmworth

**Pehmworth** () is en Oort in de Gemeen Neenkarken (Samtgemeen Land Hadeln) in’n Landkreis Cuxhoben, Neddersassen. De Oort warrt ok woll *Jerusalem* nöömt.

To Pehmworth höört ok de lüttjere Oort Heimhusen mit bi, de op de süden Sied von de Utwettern liggt.

## Geografie

De Oort liggt an de Mehm in Land Hadeln un in de Masch von de Ünnerelv.

De Naveröörd sünd Scholen in’n Noorden, Oosterbrook in’n Oosten, Ophusen in’n Süüdoosten, Heimhusen un Helmworth in’n Süden, dat Süderenn von Neenkarken in’n Süüdwesten, Höörfelln in’n Westen un Neenkarken un Brüünhemm in’n Noordwesten.

## Historie

### Verwaltungsgeschicht

De Oort hett vör 1852 to dat Kaspelsgericht Oosterenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort hett bet 1929 to de Gemeen Oosterenn-Oterndörp tohöört. As düsse Gemeen 1929 oplööst worrn is, is Pehmworth mit Brüünhemm un en Deel von Scholen an de Gemeen Neenkarken kamen.

### Inwahnertall

### Religion

Pehmworth is evangeelsch-luthersch präägt un höört to dat Kaspel von de Severus-Kark in Oterndörp.

För de Kathoolschen is de Hillig-Krüüz-Kark in Oterndörp tostännig.

## Weertschop un Infrastruktur

För Pehmworth is de freewillige Füürwehr Neenkarken mit tostännig.

### Verkehr

Pehmworth is in’n Westen anbunnen an de Landsstraat 117, de in’n Noordwesten na de L&nbsp;118 geiht un in’n Süden na Helmworth, Steenau un Beers. De L&nbsp;118 wedder löppt in’n Noorden an de Bundsstraat 73, de in’n Noordwesten över Olenbrook na Cuxhoben föhrt un in’n Süüdoosten över Neehuus, Kumbarg un Hemmoor na Stood.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 18 Kilometer in’n Noordwesten von Pehmworth an de B&nbsp;73.

De nächste Bahnhoff is so bi söss Kilometer wied weg in’n Noordwesten de Bahnhoff Oterndörp an de Nedderelvbahn von Cuxhoben na Hamborg.

### Scholen

De Kinner ut Pehmworth gaht na de Hinnerk-Willem-Kopp-School in Neenkarken. Fröher harr Pehmworth ok en egen Volksschool in’t Dörp, de aver 1931 dichtmaakt worrn is, üm all Schölers ut de Gemeen Neenkarken in een School to ünnerrichten.

## Footnoten
Hinnerk-Willem-Kopp-School

**Hinnerk-Willem-Kopp-School** betekent

* Hinnerk-Willem-Kopp-School, Grundschool in Neenkarken in’n Landkreis Cuxhoben, Neddersassen,
* Hinnerk-Willem-Kopp-School, fröheren Naam von en Grundschool in Hannover in de Region Hannover, Neddersassen,
* Hinnerk-Willem-Kopp-School, fröheren Naam von en Grundschool in Paane in’n Landkreis Paane, Neddersassen,
* Hinnerk-Willem-Kopp-School, fröhere Hauptschool in Münner in’n Landkreis Hameln-Purmunt, Neddersassen,
* Hinnerk-Willem-Kopp-School, fröheren Naam von en Hauptschool in Ronnenbarg in de Region Hannover, Neddersassen.
Borgwall bi Ottens

De **Borgwall bi Ottens** weer en Wallanlaag, de in de Neegd von Ottens bi Buxthu legen hett. Se liggt bi’n *Maiklockenbarg*, en Barggraff ut de Bronztied, op en Geestsporn, de in dat Daal von de Eest rinreckt, un güntsied von Heimbrook.

## Anlaag

De Borg liggt strategisch good op en Geestsporn, de Ümgegend büddt na all Sieden goden Schuul. Von de Borg ut weren de Falkenbarg in Huusbrook, Mesborg un sogor Blankenees to sehn. Blangen dat Flach, op dat de Anlaag liggt, doot op twee Sieden dröge Grunnen liggen. An de apene Sied na Süüdoosten to weer de Borg, de de Form von en Halvkrink harr, dör en Klint schuult un dor vör leeg de moorige Grund von de Eest. Op de Sied na de Geest to is de Hauptwall anleggt worrn, mit en Binnendörmeter von 70 bet 80&nbsp;m. De Vörwäll un Gravens hebbt en Vörborg billt. En Barggraff in de Neegd is as Utkiek bruukt worrn.

## Herkumst

De Herkumst von de Borg is nich bekannt. De Anlaag düüdt op en sassische Fluchtborg hen. Hermann Grotefend weer vermoden, dat dat en dynastische Wahnborg von de Familie von Heimbrook ween is. De Historiker Artur Conrad Förste wiest dat trügg, ünner annern mit dat Argument, dat to de Tied as de von Heimbrook opdükert sünd Anlagen as in Ottens nich mehr boot worrn sünd. He seggt ok, dat dat normalerwies al in de Oorkunnen beleggt is, wenn in disse Tied Borgen nee boot worrn sünd.

## Gravung

1932 hett de Grupp *Adlerklaue* von’n Düütschen Turner-Bund sik de Anlaag as Lager utsöcht un dor för en Ünnerstand ok en Kuhl anleggt. De Behörden hebbt de Grupp denn stoppt. Dat hett aver Major von Holleuffer von Good Daudiek op’n Plaan bröcht, de sik för Archäologie intresseren dee. He hett de Borg 1933 vermeten un den Landsarchäoloog Karl Hermann Jacob-Friesen vörslahn, dor to graven. Jacob-Friesen wull dat nich, von wegen dat de Anlaag nich bedroht weer un ünner de Eer eerstmaal beter bewohrt blieven kunn. Dorüm is von Holleuffer över den Stoder Geschichts- un Heimatvereen an’n Rieksbund för Düütsche Vörgeschicht rangahn. De Baas von’n Rieksbund, Hans Reinerth, hett denn in’n August 1936 Liebetraut Rothert schickt, üm an de Anlaag to graven. Dat is aver nich sorgsaam maakt worrn un mit de Befunnen weer denn nich veel antofangen. De poor Funnen, vör allen en poor Schören, un de Ünnerlagen över de Gravung güngen meist kumplett verloren. De Hauptwall is an twee Steden dörsneden worrn un de utkuhlt Eer hebbt se an de apen Sieden afkippt, so dat de Anlaag vondaag den Indruck von en Ringwall maakt. Dat Land ümto weer vör 1933 en Heidlandschop. Üm de Anlaag to schulen hett de Landsarchäologie 1938 ümto Bööm un Büsch planten laten. Dorüm liggt de Anlaag nu merrn in en Holt.

## Literatur

* Ilsabeth Lühning: *Der Burgwall von Ottensen.* In: *Fundort Buxtehude. Buxtehuder Notizen Nr. 1.* Buxthu 1986, S. 160-175
* Artur Conrad Förste: *Ist der Ottensener Burgwall eine „Heimbruch-Burg“?* In: *Fundort Buxtehude. Buxtehuder Notizen Nr. 1.* Buxthu 1986, S. 176-195
* Ilsabeth Lühning: *Dunkle Zeiten für die Denkmalpflege. Der Burgwall in Ottensen.* In: Archäologie in Niedersachsen 1, 1998, S. 80-82

## Footnoten
Smeelweg

De Hüüs an’n **Smeelweg** () billt en lütten Oort in de Gemeen Oterndörp (Samtgemeen Land Hadeln) in’n Landkreis Cuxhoben, Neddersassen.

## Geografie

De Oort liggt in Land Hadeln in de Masch von de Ünnerelv. Dat Water ut dat Rebeed flütt över Waterlösen na de Mehm hen af.

De Naveröörd sünd Aßel in’n Noorden, Oterndörp in’n Noordoosten, Kampen, de Hoff Katthusen un Katthüserdeel in’n Süüdoosten, Süderwisch un Dellnwort in’n Süden un dat Oosterenn von Olenbrook in’n Westen.

## Historie

### Verwaltungsgeschicht

De Oort hett vör 1852 to dat Kaspelsgericht Westerenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort hett bet 1929 to de Gemeen Westerenn-Oterndörp tohöört. As düsse Gemeen 1929 oplööst worrn is, is Smeelweg an de Stadt Oterndörp kamen.

### Inwahnertall

### Religion

De Smeelweg is evangeelsch-luthersch präägt un höört to dat Kaspel von de Severus-Kark in Oterndörp.

För de Kathoolschen is de Hillig-Krüüz-Kark in Oterndörp tostännig.

## Weertschop un Infrastruktur

För’n Smeelweg is de freewillige Füürwehr Oterndörp mit tostännig.

### Verkehr

Dör’n Smeelweg löppt de Bundsstraat 73, de in’n Noordwesten över Olenbrook na Cuxhoben föhrt un in’n Süüdoosten över Neehuus, Kumbarg un Hemmoor na Stood. Von de B&nbsp;73 geiht na Noordoosten de Kreisstraat 70 af, de na Oterndörp rin föhrt. In’n Süden geiht de K&nbsp;11 na Dellnwort an de K&nbsp;9.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so ölven Kilometer in’n Noordwesten von’n Smeelweg an de B&nbsp;73.

De nächste Bahnhoff is so bi dree Kilometer wied weg in’n Noordoosten de Bahnhoff Oterndörp an de Nedderelvbahn von Cuxhoben na Hamborg.

### Scholen

De Kinner gaht vondaag na de Grundschool Oterndörp. Fröher harr de Oort ok en egen lüttje Volksschool.

## Footnoten





## Weblenken
Hinnerk-Willem-Kopp-School (Neenkarken)

De **Hinnerk-Willem-Kopp-School** is en Grundschool in Neenkarken. Dreger is de Samtgemeen Land Hadeln. Se liggt in de *Dörpstraat 52* un is nöömt na’n fröheren Ministerpräsident von Neddersassen, Hinnerk Willem Kopp, de ut Neenkarken stammen dee.

De School hett 6 Schoolmeesters, 4 pädagoogsche Mitarbeiders un 75 Schölers. Na de 4. Klass doot de Kinner in’e Regel na dat Schoolzentrum Oterndörp (Johann-Heinrich-Voss-School oder Gymnasium Oterndörp) wesseln.

De Schölers kaamt ut de Öörd von de Gemenen Neenkarken (Neenkarken, Brüünhemm, Dellnwort, Höörfelln, Katthüserdeel, Pehmworth, Scholen un dat Süderenn von Neenkarken) un de Lee (Lee, Kampen un Heernskoop).

## Historie

1929 is de vörher egenstännige Gemeen Oosterenn Oterndörp oplööst worrn. Dorbi sünd de Öörd Brüünhemm un Pehmworth un en Deel von’n Oort Scholen an de Gemeen Neenkarken wesselt. Brüünhemm un Pehmworth harrn egene Volksscholen. De polietsche Gemeen un de Karkengemeen harrn nu Plaans, de lüttjen Volksscholen dichttomaken un in Neenkarken en ne’e grote School to boon. Besünners hett sik ok Hinnerk Willem Kopp dor för insett, de to disse Tied Landraad von’n Kreis Hadeln weer. Dat is denn so beslaten worrn un de Kark hett dor Land to geven, üm de School op dat Land to boon. De Boarbeiden hebbt in’n August 1930 anfungen. De Grundsteen is an’n 2. September 1930 leggt worrn un Richtfest weer an’n 18. Oktober 1930. An’n 13. April 1931 kunn de School inwieht warrn. 1932 is tosätzlich en Sportplatz anleggt worrn.

An’n 24. Juni 1959 hett de School den Naam *Hinnerk-Willem-Kopp-School* kregen.

As Volksschool hett de School lange Tied 9 Johrgäng hatt. Nadem vörher al de 9. Klass na Oterndörp ümschoolt worrn is, is 1965 denn ok de 8. Klass ümschoolt worrn. 1966 hebbt se de Turnhall inwieht.

Mit dat Schooljohr 2007/2008 is de vörher egenstännige Grundschool in de Lee en Butensteed von de Hinnerk-Willem-Kopp-School worrn. Von de veer Klassen hebbt twee in Neenkarken un twee in de Lee Ünnerricht.

### Schoolbaas

* Manfred Fetz
* –2005: Christa Walschus
* 2005–2006: Olaf Mohr (kommissarsch)
* 2006–: Olaf Mohr

## Weblenken

* Websteed von de School (hoochdüütsch)
Bingen

**Bingen** betekent

* Bingen, Gemeen in’n Landkreis Sigmaringen, Baden-Württemberg,
* Bingen am Rhein, Stadt in’n Landkreis Mainz-Bingen, Rhienland-Palz,
* Bingen, Gemeen in dat Département Moselle, Frankriek,
* Bingen, Oort in de Gemenen Oterndörp un Cuxhoben in’n Landkreis Cuxhoben, Neddersassen,
* Bingen, Oort in’n Hempstead County, Arkansas, USA,
* Bingen, Oort in’n West Feliciana Parish, Louisiana, USA,
* Bingen, Oort in’n Northampton County, Pennsylvania, USA,
* Bingen, Oort in’n Klickitat County, Washington, USA,
* Bingen, Bargketel in Königin-Maud-Land, Antarktika.

**Bingen** is de Familiennaam von

* Bertha von Bingen (7.–8. Johrhunnert), Moder von Rupert von Bingen,
* Dieter Bingen (* 1952), düütschen Politoloog,
* Hildegard von Bingen (1098–1179), Benediktinerin un Mystikerin,
* Jacques Bingen (1908–1944), Inschenör un in de Résistance,
* Kazım Bingen (1912–?), törkschen Radrennfohrer,
* Rupert von Bingen (712–732), Hilligen, Patroon von de Pilgers.
Füürsteed

**Füürsteed** () is en lütten Oort in de Gemeen Cuxhoben in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Worth.

## Geografie

De Oort liggt in’t Siedland von Hadeln in’t Moor. Dat Water ut dat Rebeed warrt över’n Olenbroker Kanaal afföhrt. Bi Füürsteed doot de Naturschuulrebeden Herrschoplich Moor un Aßbütteler Moor liggen.

De Naveröörd sünd Oostermoor, Seehusen, de Lee un Heernskoop in’n Noordoosten, Westerwannen in’n Süüdoosten, Wanhöden in’n Süüdwesten un Köstersweg in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Lee in’n Kanton Ritzbüttel höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to dat Kaspelsgericht Worth in dat Land Hadeln tohöört un denn von 1852 bet 1886 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort höört al von öllers bi de Gemeen Worth mit bi, de an’n 1. Juli 1972 mit de Gemeenreform in Neddersassen Deel von de Gemeen Cuxhoben worrn is. Sietdem höört Füürsteed binnen de Gemeen to de Oortschop Worth.

### Inwahnertall

### Religion

Füürsteed is evangeelsch-luthersch präägt un höört to dat Kaspel von de Jacobi-Kark op de Worth.

För de Kathoolschen is de Twölv-Apostels-Kark in Olenwoold tostännig, de siet 2008 to de Karkengemeen St. Marien in Cuxhoben tohöört.

## Weertschop un Infrastruktur

För Füürsteed is de freewillige Füürwehr op de Worth mit tostännig.

### Verkehr

Dör Füürsteed löppt de Kreisstraat 5, de in’n Noorden na de Worth un Olenbrook an de Bundsstraat 73 ran geiht un in’n Süüdoosten na Westerwannen an de Landsstraat 118. Över Köstersweg is de Oort an de K&nbsp;14 anbunnen.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 3 Noordholt liggt so acht Kilometer in’n Süüdwesten von Füürsteed an de K&nbsp;14.

De nächsten Bahnhööv sünd so bi 15 Kilometer wied weg de Bahnhoff Noordholt an de Bahnlien Bremerhoben–Cuxhoben in’n Westen un de Bahnhoff Oterndörp an de Nedderelvbahn von Cuxhoben na Hamborg in’n Noordoosten. De Bahnhoff Cuxhoben, de an beide Bahnlienen liggt, is 15 Kilometer in’n Noorden.

## Footnoten
Süderenn (Neenkarken)

Dat **Süderenn** () von Neenkarken is en Oort in de Gemeen Neenkarken (Samtgemeen Land Hadeln) in’n Landkreis Cuxhoben, Neddersassen.

Dat Süderenn billt ok den **Süderdeel** von Neenkarken.

## Geografie

De Oort liggt in Land Hadeln in de Masch von de Mehm. Dat Water ut dat Rebeed flütt över Gravens na de Mehm hen af.

De Naveröörd sünd Neenkarken in’n Noorden, Brüünhemm un Pehmworth in’n Noordoosten, Heimhusen un dat Süderenn von Oosterbrook mit’n Swienskopp in’n Oosten, de Helmworther Siedendeel un Helmworth in’n Süüdoosten, Hasendörp un de Helmworther Wetternweg in’n Süden un Höörfelln in’n Noordwesten.

## Historie

### Verwaltungsgeschicht

De Oort hett vör 1852 to dat Kaspelsgericht Neenkarken in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort höört al von öllers bi de Gemeen Neenkarken mit bi.

### Inwahnertall

### Religion

Dat Süderenn is evangeelsch-luthersch präägt un höört to dat Kaspel von de Marien-Kark in Neenkarken.

För de Kathoolschen is de Hillig-Krüüz-Kark in Oterndörp tostännig.

## Weertschop un Infrastruktur

För dat Süderenn is de freewillige Füürwehr Neenkarken mit tostännig.

### Verkehr

Dör dat Süderenn löppt de Landsstraat 117, de in’n in’n Süden na Helmworth, Steenau un Beers föhrt un in’n Noorden na Neenkarken un bi Höden an de L&nbsp;118. De L&nbsp;118 föhrt in’n Süüdwesten över de Lee, Oosterwannen, Westerwannen un Niewohl na Debst un in’n Noorden an de Bundsstraat 73 un wieder na Oterndörp.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 17 Kilometer in’n Noordwesten von dat Süderenn an de B&nbsp;73.

De nächste Bahnhoff is so bi söss Kilometer wied weg in’n Noorden de Bahnhoff Oterndörp an de Nedderelvbahn von Cuxhoben na Hamborg.

### Scholen

De Kinner ut dat Süderenn gaht na de Hinnerk-Willem-Kopp-School in Neenkarken. In Neenkarken sünd de Süderenner Schölers ok fröher al na Volksschool gahn.

## Footnoten
Marcus (Bischop vun Rom)

**Marcus** († 7. Oktober 336) weer in dat Johr 336 för wenige Maand Bischof vun Rom. Vör sien Wahl an‘ 18. Januar weer he Bischop vun Ostia ween.

Dat wurrd bericht, dat he en Römer ween hemm sall, aber över sien Leven weet man nich völ. Dat gifft Henwiesen, dat de fröhen Listen vun de Bischööp un Merteler, de as *Depositio episcoparum* un *Depositio martyrum* bekannt sünd, wiels sien Pontifikat anleggt wurrn sünd. Luut dat Liber Pontificalis sall he ok bestimmt hemm, dat künftig de Bischop vun Ostia den neen Bischop vun Rom weehn sull. Sien Amtstiet fallt in en Tiet vun düchtig Striedereen um den Arianismus.

He hett in Rom twee Basiliken uprichten laaten, den Titulus Marci un Santa Balbina an de Via Ardeatina. In de toletzt nömmt Kark is he ok bisett wurrn. 

De Festdag vun den Hilligen Marcus is de 7. Oktober, sien Doodsdag. He wurr un wurrd immer noch faken verwesselt mit den röömschen Merteler Marcus (Fest 18. Juni), in de sien Nähe he begraven wurr. 

## Literatur
* Manfred Clauss: Marcus. In: Biographisch-Bibliographisches Kirchenlexikon (BBKL). Band 5, Bautz, Herzberg 1993, ISBN 3-88309-043-3, Sp. 781–782.
* Johann Peter Kirsch: ''Pope St. Mark''. In: *[[Catholic Encyclopedia|The Catholic Encyclopedia]]*. Band 9, Robert Appleton Company, New York 1910.

## Weblenken

* Gesamtwark vun Migne Patrologia Latina mit Inholtsverteeken
Slott Kropstädt

Dat **Slott Kropstädt** in Kropstädt, en Oortsdeel vun Lutherstadt Wittenbarg wurr tüschen 1855 un 1856 dör den dormaligen Eegendömer Friedrich Adolf Karl von Leipziger nah Plääns vun den Berliner Architekten Friedrich Hitzig in‘ engelsch-gotschen Stil baut. Tovör wurr dat old Slott Kropstädt 1842 afreeten. 1150 stunn all an de Stäe vun dat hüdige Slott de Waterborg Liesnitz. De wurr 1358 vun Wittenbarger Börger störmt un kört hauen. 1945 wurrn de Besitter vun dat Slott enteignet. Dat Slott deen in de DDR as Kinnerheim. Nah de Wennen wurr dat Slott weer privatiseert un wurrd siet 2001 as Hotel bruukt. 

Dat Slott wurrd vun en 10 Hektar groot Landschapspark umgeven.

## Weblinks

## Born
* Artikel över dat Slott
Jürgen Thiemens

**Jürgen Thiemens** (* 3. Dezember 1895 in Nörden; † 6. November 1972 in Leer) weer en düütsch Politiker (SPD).

Thiemens hett de Volksschool besöcht un denn veer Johr en Dischlerlehre maakt. Dornah weer he för veer Johr Frontsuldat in' Eersten Weltkrieg. Nah sien sien Rückkehr 1919 wurr he Vörstandsliddmaat vun de SPD in' Oorts- un Kreisvereen. Beroplich hett he sück mit de Meesterprüfung fortbildt. Van 1925 bit 1933 weer he Bezirksvörsteher in dat Sozialwesen vun de Stadt Leer, wurr aber 1933 entlaaten.

Nah den Tweeten Weltkrieg wurr he 1945 Liddmaat vun den ernannten Stadtraat un weer dornah ahn Ünnerbreeken in de Kommunalpolitik tätig. So wurr he later noch  Senator un stellvertreeden Börgermeester vun de Stadt Leer. Thiemens wurr 1955 in de dart Wahlperiood in den Landdag vun Neddersassen wählt, den he bit to dat Enn' vun de fievte Wahlperiood 1967 anhörrn dee. 

An' 1. Juli 1965 kreeg Thiemens dat Bundsverdeenstkrüüz Eerste Klass verleeht. 

## Literatur

* Barbara Simon: *Abgeordnete in Niedersachsen 1946–1994: Biographisches Handbuch,* 1996, S.381.
St. Dionysius (Essen-Borbeck)

Dä **Kärke St. Dionysius** es ne röömisch-katholische Kärke en Essen-Borbeck. Dä Bau fong ahn em Johr 1862. Sö es dreischeppig, neegotisch on uut Backsteen gebaut. Aff 1987 steht dä Kärke onner Denkmolschutz. 

Aff dän 1. März 2008 wo'e St. Dionysius Grootpfarre: Aff düssen Dag es sö met dä Gemenden *[[St. Michael]]* (Delfken), *[[St. Fronleichnam]]* (Baukholt), *[[St. Johannes Bosco]]* (Baukholt), *[[St. Maria Rosenkranz]]* (Baukholt), on *[[St. Thomas Morus]]* (Vüegelheem) tesammen gefass.

## Literatur
* Claudia Euskirchen, Olaf Gisbertz, Ulrich Schäfer (Bearb.): *Dehio-Handbuch der deutschen Kunstdenkmäler, Nordrhein-Westfalen I: Rheinland*. Deutscher Kunstverlag, München / Berlin 2005, ISBN 3-422-03093-X, S. #.
* Ludwig Theben, Theo Kellersohn: *Pfarrkirche St. Dionysius, Essen-Borbeck*. In: Heinz Dohmen (Hg.): *Abbild des Himmels. Tausend Jahre Kirchenbau im Bistum Essen.* Hoppe und Werry, Mülheim an der Ruhr 1977, ohne ISBN, S. 88–90.

## Weblinks
* ''Geschichte van St. Dionysius'' *([[hoochdüütsch|hoogedütsch]])*
* Denkmalliste Stadt Essen *(hoogedütsch)*
* Auszug aus der Denkmalliste Stadt Essen *(hoogedütsch)*
St. Josef (Essen-Frentrop)

Dä **Kärke St. Josef** es ne röömisch-katholische Kärke en Essen-Frentrop. Sö steht aff 1994 onner Denkmolschutz.

## Geschichte

Dä Bau fong ahn am 27. Mai 1874 op en Gronstück, dat doffö dän Bur *Wilm Knotte* gehören. Dän Pfarverweser on teglieks Borbecker Vikar *Schüller* do dä Kärke am 14. Oktober 1877 enweihen.
Dä Josefskärke es dreischeppig, neegotisch on uut Backsteen gebaut. Dä Hallenkärke hätt en Krüzribbengewölbe dat op Rondpfeiler lätt. Dat Kwä'eschipp, dä 64 Meter hoge To'en on dän Chor wooren aff März 1895 aangebaut, weil dä Kärke met dä Tiet te klein gewooren wo'e. Van Daage steht dä Pfarrkärke onner Denkmolschutz.

Dä Name van dä Kärke geht trügge op dän Borbeckschen Pastor *Josef Legrand*, dä sik stark fö dän Bau van dä Kärke engesatt har.

Aff dän 1. März 2008 wo'e St. Josef Grootpfarre: Aff düssen Dag es sö met dä Gemenden *[[St. Antonius Abbas]]* (Schönnebeck), *[[St. Franziskus]]* (Beddingroode) on *[[St. Paulus]]* (Gasche) tesammen gefass.

## Orgel

## Literatur
* Katholische Pfarrgemeinde Sankt Josef, Frintrop: *125 Jahre St. Josef Essen-Frintrop.* Essen 2002

## Fautnoten


## Weblinks
* Kirche vor Ort: St. Josef *([[hoochdüütsch|hoogedütsch]])*
* Stiftung Forschungsstelle Glasmalerei des 20. Jahrhunderts e.V, Essen-Frintrop, Kath. Kirche St. Josef *(hoogedütsch)*
Paul Maxime Nurse

Sir **Paul Maxime Nurse** (* 25. Januar 1949 in Norwich, England) is en britisch  Biochemiker, de 2001 mit den Nobelpries för Physiologie oder Medizin uttekent wurrn is.

## Leven
Nurse wurr an‘ 25. Januar 1949 in England boren. Nah Afsluss vun sien Schoolutbillen hett he an de Universitäten Birmingham un East Anglia studeert. In Birmingham hett he 1970 sien Bachelor maakt un in East Anglia 1973 sien Doktertitel. Ansluutend weer he wetenschaplich Mitarbeiter an de Universitäten vun Bern, Edinburgh, Kopenhagen und Sussex. 1987 is Nurse den Roop vun de University of Oxford folgt, wo he bit 1993 as Perfesser tätig weer. Dornah is he an dat Krebsforschungszentrum ICRF (Imperial Cancer Research Fund) in London wesselt, wo he 1996 Generaldirekter wurr. Siet September 2003 is he Präsident vun de Rockefeller University in New York. 2010 is he Präsident vun de Royal Society wurrn. Siet Anfang 2011 is he Direkter vun dat Francis Crick Institute.

En wetenschaplich Swoorpunkt vun Nurse is de Erforschung vun de biologisch Slöötelkomponenten vun den so nömmten Zellzyklus. Mit genetischen un molekularbiologischen Methoden hett Nurse dat schafft, in Hefezellen dat Gen för en vun disse Komponenten, en cyclinafhängig Kinase, utfindig to maaken. Kinasen sünd spezielle Enzyme, Cycline spezielle, wiels de Zellwasdomsphase bild Proteine. Beid nehmen en Slöötelpositschoon bi de Mitose un dormit ok bi den Zellzyklus in. Nurse sien Kolleeg Richard Timothy Hunt kunn rutfinnen, dat sück de Cycline in de Wasdomsphase mit de cyclinafhängigen Kinasen verbinnen. Dör dissen Vörgang aktiveert, fangen de Enzyme an, bestimmte Eiwitten mit Phosphorsüermolekülen to verbinnen. Disse Vörgang führt sluutend to de Synthesephase, dat heet, dat sett en Verdüppeln vun dat Arvmaterial in.

De Opdecken vun Nurse un Hunt hemm fundamentale Bedüüden för dat Verständnis, welker Rull de Cyclinen in‘ Zellzyklus tokummt. De Forschungsergevnisse hemm aber ok to nee Perspektiven för künftige Behannelnsmethoden vun Krebserkrankungen führt.

## Utteknungen
* 1989 Liddmaat (Fellow) vun de Royal Society
* 1992 Wellcome Prize vun de Royal Society
* 1992 Gairdner Foundation International Award
* 1995 Royal Medal vun de Royal Society 
* 1996 Dr. Josef Steiner Krebsforschungspries
* 1997 Alfred P. Sloan, Jr. Prize
* 1998 Albert Lasker Award for Basic Medical Research
* 2001 Nobelpries för Physiologie oder Medizin gemeensam mit Richard Timothy Hunt un Leland Harrison Hartwell
* 2005 Copley Medal vun de Royal Society
* 2006 Upnahm in de American Academy of Arts and Sciences
* 2010 Ehrendokterwürden vun de Dalhousie University un de Universität Soltborg 
* 2013 Albert Einstein World Award of Science
* 2016 Ehrenliddmaat vun de British Academy.

## Warken
* Paul Nurse: *The Great Ideas Of Biology: The Romanes Lecture For 2003 (Romanes Lecture)*. Oxford University Press, Oxford 2004. ISBN 0-19-951897-1

## Weblenken

* Nurse up de Sieden vun den Nobelpries (engelsch)
* Kört Afreet över  Nurse bi de Tietschrift *[[Nature]]*
Mislag

**Mislag** () is en Oort in de Gemeen Helmworth (Samtgemeen Land Hadeln) in’n Landkreis Cuxhoben, Neddersassen.

## Geografie

De Oort liggt in Hadeln in de Masch von de Mehm. Dat Water ut dat Rebeed flütt över de Mislager Wettern na de Mehm hen af. De Grenz na Godshem in’n Oosten warrt von de Gösch billt.

De Naveröörd sünd de Helmworther Siedendeel un Ophusen in’n Noorden, dat Süderenn von Bülkau in’n Oosten, Godshem in’n Süden, dat Noorderenn von Steenau in’n Süüdwesten, Stroodiek in’n Westen un Helmworth in’n Noordwesten.

## Historie

Mislag is en Maschhovendörp.

### Verwaltungsgeschicht

De Oort hett vör 1852 to dat Kaspelsgericht Ooster-Helmworth in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort hett bet to’n 1. Oktober 1937 to de Gemeen Ooster-Helmworth tohöört, de sik denn mit Wester-Helmworth to een Gemeen tohoopslaten hett.

### Inwahnertall

### Religion

Mislag is evangeelsch-luthersch präägt un höört to dat Kaspel von de Wilhadi-Kark in Helmworth.

För de Kathoolschen is de Hillig-Krüüz-Kark in Oterndörp tostännig.

## Weertschop un Infrastruktur

För Mislag is de freewillige Füürwehr Helmworth mit tostännig.

### Verkehr

Dör Mislag löppt de Kreisstraat 20, de in’n Noordwesten in Helmworth an de Landsstraat 117 ran geiht un in’n Süüdoosten in Lüchtenpils an de L&nbsp;144. De L&nbsp;117 föhrt von Helmworth in’n Noorden na Neenkarken an de L&nbsp;118 un wieder na Oterndörp un in’n Süüdwesten över Steenau na Beers. De L&nbsp;144 föhrt von Lüchtenpils in’n Noordoosten över Bülkau un Kedenbrook na Neehuus un in’n Süüdwesten över Godshem na Steenau an de L&nbsp;117.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 3 Noordholt liggt so 21 Kilometer in’n Westen von Mislag an de K&nbsp;14.

De nächste Bahnhoff is so bi twölv Kilometer wied weg in’n Noorden de Bahnhoff Oterndörp an de Nedderelvbahn von Cuxhoben na Hamborg.

### Scholen

De Kinner ut Mislag gaht na de Grundschool Helmworth. Ok fröher sünd se al jümmer in Helmworth na Volksschool gahn.

## Footnoten
Ooster-Helmworth

**Ooster-Helmworth** () weer bet 1937 en 14,25&nbsp;km² grote Gemeen in Hadeln. Dat Rebeed höört vondaag to de Gemeen Helmworth (Samtgemeen Land Hadeln) in’n Landkreis Cuxhoben, Neddersassen.

## Geografie

De Navergemenen weren Oosterenn Oterndörp un Oosterbrook in’n Noorden, Bülkau in’n Oosten, Godshem in’n Süden, Steenau in’n Süüdwesten, Wester-Helmworth in’n Westen un Neenkarken in’n Noordwesten.

## Historie

Dat Kaspel Helmworth weer von öllers in twee Rebeden deelt, de egen Gerichtsbezirken billt hebbt. Dat Gössel-Gericht in’n Oosten von de Au un dat Emmelk-Gericht in’n Westen. Ut dat Gössel-Gericht hett sik later dat Kaspel Ooster-Helmworth billt, dat in dat 19. Johrhunnert in de dree Buurschoppen Mislag, Siedendeel un Straat opdeelt weer.

To’n 1. Oktober 1937 is Ooster-Helmworth mit Wester-Helmworth to de ne’e Gemeen Helmworth tohoopslaten worrn.

### Verwaltungsgeschicht

In de Franzosentied von 1810 bet 1814 hett de Oort to de Mairie Helmworth in’n Kanton Oterndörp höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Gemeen hett vör 1852 dat Kaspelsgericht Ooster-Helmworth in dat Land Hadeln billt un weer denn von 1852 bet 1885 in dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn.

### Inwahnertall

### Religion

Ooster-Helmworth weer evangeelsch-luthersch präägt un hett to dat Kaspel von de Wilhadi-Kark in Helmworth höört. De Kark stünn in de Gemeen Wester-Helmworth.

## Footnoten
Frentroper Waaterto'en

Dä Waterto'en en Essen-Beddingroode lätt anne *Frentroper Stroote 326* on steht aff 1995 onner Denkmolschutz. Wenn hä ok op Bedingrooder Boden lätt, wett hä bi dä Lüe **[[Frentrop|Frintroper]] Wasserturm** genäumpt.

## Geschichte
Dä Bau van dän Waterto'en fong ahn em Oktober 1896 em Obdrag van dä Firma Thyssen, dä bruken Water fö öhre Werke en Gladbeck. Hä wo'e en Joe drop ferrig. Hä hätt ne Höchde van 44,15 Meter on me kann 1 Million Liter Water en dän Basseng onnerbringen.

## Funktion
Van dät Water  van dän To'en häwwen dä Lüe ut *Bedingroode* on *Frentrop* nix. Et wett völlmä öwer Röhre no Bottrop, Dorsten on *Gladbeck* gebrach. Dä *Rheinisch-Westfälische Wasserwerksgesellschaft (kort RWW)* däut dat Ganze bedriewen.

## Fautnoten


## Weblinks
* Denkmalliste vanne Stadt Essen *([[hoochdüütsch|hoogedütsch]])*
* Route Industriekultur: Wasserturm Essen-Bedingrade *(hoogedütsch)*
Asp

**Asp** betekent

* Asp, Oort in de Gemeen Zeven in’n Landkreis Rodenborg, Neddersassen,
* Asp, Oort in de Kommun Struer in Däänmark,
* Asp, Oort in de Gemeen Densbüren, Kanton Aargau, Swiez,
* Asp, US-amerikaansche Rakeet,
* Asp, kort för Asparaginsüür.

**Asp** is de Familiennaam von

* Anna Asp (* 1946), sweedsche Artdirectorin,
* Ingvar Asp (* 1938), sweedschen Gewichthever,
* Pär Asp (* 1982), sweedschen Footballspeler.

**ASP** steiht för

* ASP, düütsche Rockband,
* Active Server Pages, Server-Scriptspraak,
* Afro-Shirazi Party, fröhere Partei op Sansibar.
Hasendorf

**Hasendorf** betekent

* Hasendorf, fröheren Oort in de Gemeen Köflach, Bezirk Voitsberg, Steiermark, Öösterriek,
* Hasendorf, Katastraalgemeen in de Gemeen Sitzenberg-Reidling, Bezirk Tulln, Niederösterreich, Öösterriek,
* Hasendorf im Burgenland, Oort in de Gemeen Tobaj, Bezirk Güssing, Burgenland, Öösterriek,
* Hasendorf, Katastraalgemeen in de Gemeen Wagna, Bezirk Leibnitz, Steiermark, Öösterriek,
* Hasendorf an der Mur, Oort in de Gemeen Wagna, Bezirk Leibnitz, Steiermark, Öösterriek.

Dat is ok de hoochdüütsche Naam von

* Hasendörp, Oort in de Gemeen Helmworth in’n Landkreis Cuxhoben, Neddersassen.
Seehusen (Hadeln)

**Seehusen** () is en Oort in de Gemeen Cuxhoben in’n Landkreis Cuxhoben, Neddersassen. Binnen de Gemeen höört Seehusen to de polietsche Oortschop Worth.

## Geografie

De Oort liggt in dat Siedland von Hadeln. Dat Water ut dat Rebeed warrt över’n Olenbroker Kanaal afföhrt.

De Naveröörd sünd de Worth in’n Noorden, dat Westerenn von de Lee in’n Noordoosten, Heernskoop in’n Oosten, Oosterwannen un Westerwannen in’n Süüdoosten, Füürsteed in’n Süüdwesten un Köstersweg in’n Noordwesten.

## Historie

### Verwaltungsgeschicht

De Oort hett vör 1852 to dat Kaspelsgericht Worth in dat Land Hadeln tohöört un denn von 1852 bet 1886 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort höört al von öllers bi de Gemeen Worth mit bi, de an’n 1. Juli 1972 mit de Gemeenreform in Neddersassen Deel von de Gemeen Cuxhoben worrn is. Sietdem höört Seehusen binnen de Gemeen to de Oortschop Worth.

### Inwahnertall

### Religion

Seehusen is evangeelsch-luthersch präägt un höört to dat Kaspel von de Jacobi-Kark op de Worth.

För de Kathoolschen is de Twölv-Apostels-Kark in Olenwoold tostännig, de siet 2008 to de Karkengemeen St. Marien in Cuxhoben tohöört.

## Weertschop un Infrastruktur

För Seehusen is de freewillige Füürwehr Worth mit tostännig.

### Verkehr

Seehusen liggt an en Siedenstraat von de Kreisstraat 5, de in’n Noorden na de Worth un na Olenbrook an de Bundsstraat 73 ran geiht un in’n Süüdoosten över Füürsteed na Westerwannen an de Landsstraat 118.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 3 Noordholt liggt so teihn Kilometer in’n Süüdwesten von Seehusen an de K&nbsp;14.

De nächsten Bahnhööv sünd so bi 14 Kilometer wied weg in’n Westen de Bahnhoff Noordholt an de Bahnlien Bremerhoben–Cuxhoben un in’n Noordwesten de Bahnhoff Cuxhoben an de Bahnlien Bremerhoben–Cuxhoben un de Nedderelvbahn von Cuxhoben na Hamborg.

### Scholen

De Kinner ut Seehusen gaht na de Grundschool Worth, de en Butensteed von de Grundschool Olenbrook is. De fröhere lüttje Volksschool in Seehusen is 1921/1922 boot worrn. Se is an’n 9. April 1959 oplööst worrn.

## Footnoten
Westersied

De **Westersied** () is en Oort in de Gemeen Steenau (Samtgemeen Land Hadeln) in’n Landkreis Cuxhoben, Neddersassen.

De Oort is noch wieder opdeelt in de **Noorderwestersied** un de **Süderwestersied**.

## Geografie

De Oort liggt in dat Siedland von Hadeln an’n Rand von dat Hoogmoor. Dat Water ut dat Rebeed flütt över de Mehmstoder Wettern na de Au hen af. In’n Westen liggt dat Naturschuulrebeed Ahlen-Falkenbarger Moor, Haalmer un Dahlmer See.

De Naveröörd sünd dat Westerenn von Helmworth un Mehmstood in’n Noorden, Stroodiek in’n Noordoosten, Steenau mit siene Oortsdelen Noorderenn, Glind, Lauendeel un Süderenn in’n Oosten, Höörn un Holterborg in’n Süden, Flögeln in’n Süüdwesten, Ahlenfalkenbarg in’n Westen un Suurlee in’n Noordwesten.

## Historie

### Verwaltungsgeschicht

De Oort hett vör 1852 to dat Kaspelsgericht Steenau von dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln, de 1932 Deel von’n grötteren Kreis Land Hadeln worrn is. Siet 1977 höört de Oort to’n Landkreis Cuxhoben.

De Oort höört al von öllers bi de Gemeen Steenau mit bi.

### Inwahnertall

### Religion

De Westersied is evangeelsch-luthersch präägt un höört to dat Kaspel von de Johannes-Kark in Steenau.

För de Kathoolschen is de Hillig-Krüüz-Kark in Oterndörp tostännig.

## Weertschop un Infrastruktur

För de Westersied is de freewillige Füürwehr Steenau mit tostännig.

### Verkehr

Dör de Westersied löppt de Landsstraat 117, de in’n Noorden över Helmworth un Neenkarken na de L&nbsp;118 un wieder na Oterndörp geiht un in’n Süden na Beers an de Landsstraten L&nbsp;119 un L&nbsp;120. Na Noordoosten geiht von de L&nbsp;117 de L&nbsp;144 af, de över Steenau, Godshem un Bülkau na Neehuus föhrt. En lüttjere Straat geiht von de Westersied na Flögeln.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 4 Niewohl liggt so 16 Kilometer in’n Westen von de Westersied an de L&nbsp;119.

De nächste Bahnhoff is so bi 16 Kilometer wied weg in’n Noorden de Bahnhoff Oterndörp an de Nedderelvbahn von Cuxhoben na Hamborg.

### Scholen

De Kinner von de Westersied gaht na de Grundschool Siedland in Helmworth. Fröher hett dat an de Westersied twee lüttje Volksscholen geven.

## Footnoten





## Weblenken